4 मार्च को गुजरात-मुंबई के बीच पहला मुकाबला; 26 को खेला जाएगा फाइनल
women cricket| BCCI announces schedule for Women’s Premier League 2023, WPL schedule , smriti mandhana, harmanpreet kaur, shafali verma, jemimah rodrigues
विमेंस प्रीमियर लीग के शेड्यूल का ऐलान कर दिया गया है। BCCI ने मंगलवार को फिक्सर जारी किया। 23 दिन तक चलने वाली लीग की शुरुआत 4 मार्च को मुंबई के डीवाई पाटिल स्टेडियम में गुजरात-मुंबई मैच के साथ होगी। जबकि फाइनल मुकाबला 26 मार्च को मुंबई के ब्रेबोर्न स्टेडियम में खेला जाएगा। इन्हीं दो स्टेडियम में पूरी लीग खेली जाएगी।
5 टीमें 23 दिन में 22 मुकाबले खेलेंगी। इनमें 20 लीग, एक एलिमिनेटर और एक फाइनल होगा। पहले सीजन में चार डबल हेडर मुकाबले खेले जाएंगे। लीग के पहले सीजन में 5 टीमें हिस्सा ले रही हैं। इनमें दिल्ली कैपिटल्स, गुजरात जायंट्स, मुंबई इंडियंस, रॉयल चैलेंजर्स बेंगलुरु और यूपी वॉरियर्ज शामिल हैं।
कब कौन-सा मैच?
WPL का पहला डबल हेडर 5 मार्च को होगा। इस दिन ब्रेबोर्न स्टेडियम में रॉयल चैलेंजर्स बेंगलुरु की टीम दिल्ली कैपिटल्स का सामना करेगी। दूसरी ओर डीवाई पाटिल स्टेडियम में यूपी वारियर्ज की टीम गुजरात जायंट्स के साथ दो-दो हाथ करेगी। डबल हेडर का पहला मैच दोपहर 3:30 बजे से होगा। जबकि दूसरा शाम 7:30 बजे से खेला जाएगा।
शाम के सभी मैच 7:30 बजे से शुरू होंगे। लीग स्टेज का आखिरी मुकाबला दिल्ली और यूपी के बाद ब्रेबोर्न में खेला जाएगा। उसके बाद 24 मार्च को एलिमिनेटर खेला जाएगा।
एक दिन पहले खिलाड़ियों की नीलामी, स्मृति सबसे महंगी बिकीं
एक दिन पहले सोमवार को मुंबई के जियो कन्वेंशन सेंटर में प्लेयर्स ऑक्शन हुआ। करीब 6 घंटे चले इस ऑक्शन में भारत की उप कप्तान और टॉप ऑर्डर बैटर स्मृति मंधाना सबसे महंगी रहीं। उन्हें रॉयल चैलेंजर्स बेंगलुरु ने 3.40 करोड़ रुपए में खरीदा।
ऑस्ट्रेलिया की एश्ले गार्डनर और इंग्लैंड की नेटली सीवर ब्रंट सबसे महंगी विदेशी खिलाड़ी रहीं। दोनों को 3.20 करोड़ रुपए में खरीदा गया।
इस ऑक्शन में कुल 87 खिलाड़ी खरीदी गईं। इनमें 30 विदेशी और 57 भारतीय शामिल हैं। पांच टीमों ने ऑक्शन में 59 करोड़ 50 लाख रुपए खर्च किए। कुल 20 खिलाड़ी करोड़पति बनीं, इनमें 10 विदेशी और 10 भारतीय रहीं।
पढ़ें पूरी खबर...
अब ग्राफिक्स में देखिए वे 5 टीमें और उनमें शामिल खिलाड़ी
